། རེག་པ་བརྡ་སྦྱོར་འཕྲིན་པ་རྩ་དང་མཐོང་བ་
མེ་ལོང་ཆུ་ལ་བརྟག་པ་གཉིས་ཀྱི་མཆན་འགྲེལ་
མུན་སེལ་སྒྲོན་མེ་ཞེས་བྱ་བ་བཞུགས་སོ༎
ལྔ་རིག་སྨྲ་བ་འཇམ་དབྱངས་བསྟན་འཛིན།

C

༄༅།རྩ་ཆུའི་མཆན་འགྲེལ་མུན་སེལ་སྒྲོན་མེ།
219
ན་མོ་གུ་རུ། འདིར་དུག་གསུམ་ནད་སེལ་སངས་རྒྱས་སྨན་གྱི་བླ་མའི་
གསུང་སྤྲུལ་དྲང་སྲོང་ཡིད་ལས་སྐྱེས་ཀྱིས་འདི་སྐད་ཅེས་ཞུས་སོ།༎ ཀྱེ་ཞེས་བོས་
ཏེ་སྐྱེ་འགྲོའི་སྒོ་གསུམ་དུག་གསུམ་ནད་ཀྱིས་ཡོ་བ་དྲང་པོར་སྲོང་བས་ཐུགས་སྤྲུལ་
ཆེན་པོ་རིག་པའི་ཡེ་ཤེས་ལགས། གོང་དུ་རེག་མཐོང་གཉིས་ཀྱི་ནད་ཀྱི་ངོས་
འཛིན་དགོས་པར་གསུངས་པ་ལས། རེག་པ་རྩ་ལ་ཇི་ལྟར་བརྟག་པར་བགྱི་བ་
དང་། མཐོང་བ་ཆུ་ལ་ཇི་ལྟར་བརྟག་པར་བགྱི་བ་དང་། དེ་གཉིས་ཀྱི་གལ་
འགག་ཆེ་བ་བཞི་ཡི་འཁྲུལ་སོ་ཇི་ལྟར་བསལ་ཚུལ་སོགས། དུག་གསུམ་ནད་ཀྱི་
ཟུག་རྔུ་འཚོ་མཛད་སྨན་པའི་རྒྱལ་བོས་བཤད་དུ་གསོལ། ཞེས་ཞུས་པ་ལས།
སྟོན་པས་གསུངས་པ།
དང་པོ། རེག་པ་རྩ་ལ་བརྟག་པ།
ཀྱེ་དྲང་ སྲོང་ ཆེན་ པོ་ ཡིད་ལས་སྐྱེས། དང་པོ་ སོར་ མོས་ རེག་ པ་ རྩ་ལ་
བརྟག་པ་ནི། ནད་དང་དེའི་གནས་ཚུལ་བརྟག་མཁན་སྨན་པ་གཉིས་ཀྱི་བར་དུ་
ནད་འདི་དང་འདིའོ་ཞེས་བརྡ་སྦྱོར་མཁན་གྱི་འཕྲིན་པ་ལྟ་བུ་ནི་རྩ་འདི་རྣམས་
ཡིན་ནོ།། སྤྱི་དོན་དང་པོ་སྔོན་འགྲོ་ཟས་སྤྱོད་ལ་བསླབ་པ་དང་། རྩ་ལ་བལྟ་
བའི་དུས་བསྟན་པ་དང་། བལྟ་གནས་གང་ཞིག་ཡིན་པ་དང་སོར་མོས་མནན་
པའི་ཚད་དང་སོར་མོས་སྙོམས་པར་བལྟ་ཚུལ་ཤེས་པའི་སྨན་པ་ཡིས། སྐྱེ་བོ་ཐ་
མལ་བའི་ རྩ་ལ་ རྩ་ རྒྱུད་ ཕོ་ རྩ་ མོ་ རྩ་ བྱང་ ཆུབ་ སེམས་རྩ་ གསུམ་ དུ་ བརྟག་ལ།
དཔྱིད་དུས་སོགས་དུས་བཞིའི་རྩ་ལ་ཤིང་མེ་ས་ལྕགས་ཆུ་ཁམས་ལྔའི་འབྱུང་བ་རྩི་
ཞིང་། ངོ་མཚར་བ་ཁྱིམ་ཕྱྭ་སོགས་རྩ་ལ་བརྟག་པ་བདུན་ནི་ནད་མེད་ཀྱི་མི་ལ་
བལྟ་དགོས་ཤིང་། ནད་ཅན་དང་ནད་མེད་གཉིས་རྩ་འཕར་བའི་གྲངས་མང་
ཉུང་སོགས་ལས་དཔགས་ནས་བརྟག་པ་དང་། སྤྱི་རྩ་དྲུག་དང་བྱེ་བྲག་ནད་སོ་
1

220
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
སོའི་རྩ་ཡིས་ནད་ངོས་བཟུང་སྟེ། འཆི་རྩ་རྒྱུད་འགྱུར་བ་མ་ཚང་སྡོད་པ་གསུམ་
གྱིས་འཚོ་ བ་ དང་ འཆི་ བས་ ཁ་ དམར་ གདགས་ པ་ དང་། གདོན་རྩ་གློ་བུར་
བདུན་བརྒྱ་ཉི་ཤུ་ཡེ་འབྲོག་སུམ་བརྒྱ་དྲུག་ཅུ་ལས་གང་ཡིན་སོ་སོར་ངོས་བཟུང་
ནས་རིམ་འགྲོ་འབོགས་ཤིང་སེམས་ལ་རང་དབང་མ་ཐོབ་པའི་ལུས་ཅན་རྣམས་
ཚེ་རིང་དུ་གནས་མི་གནས་ཀྱི་རྟགས་ཚེ་སྲོག་གི་རྟེན་བླ་ཡི་རྩ་ལ་བརྟག་པ་སྟེ། སྤྱི་
དོན་བཅུ་གསུམ་པོ་དེ་ནི་རེག་པ་རྩ་ཡི་མདོར་བསྟན་པ་ཡིན་ནོ༎
སྤྱི་དོན་དང་པོ་སྔོན་འགྲོ་ཟས་དང་སྤྱོད་ལམ་གྱི་སྤང་བླང་ལ་བསླབ་པ་ནི།
ངོ་མཚར་རྩ་བདུན་སོགས་ལ་ཞག་གསུམ་མམ་བདུན་དང་གཞན་ལའང་སང་རྩ་
བལྟ་བའི་དོ་ནུབ་ནས་ཤ་ཆང་ལ་སོགས་པའི་བཟའ་བཏུང་དྲོད་བཅུད་ཆེ་བ་དང་
ལུས་ཀྱི་སྤྱོད་ལམ་བྱ་བ་དྲག་པོ་བྱེད་པ་དང་། སྔོ་ངད་སོགས་འཇུ་དཀའ་བ་དང་
ར་ཕག་གི་ཤ་སོགས་བསིལ་ཆེས་ནད་གཞི་གསར་དུ་འཁྲུག་པར་འགྱུར་བ་རྣམས་
སྤང་བར་བྱ་ཞིང་། ཁམས་མཐུན་གྱི་བཟའ་བཏུང་ཡིན་ཀྱང་ཧ་ཅང་འགྲངས་
ཆེས་པ་དང་ ཧ་ ཅང་ལྟོགས་ ཆེས་པ་དང་ཕོ་མོ་ཉལ་བོ་བྱས་པ་དང་ མཚན་ མོ་
གཉིད་ཆག་པ་དང་། ངག་སྨྲ་བརྗོད་མང་བ་དང་ཡིད་མི་ཁོམ་པའི་སེམས་ལས་
དང་འགྲོ་འདུག་རྣམས་སྤངས་ཏེ་ལེགས་པར་བརྟག་པ་ན། དེ་ཡིས་ནང་གི་རླུང་
མཁྲིས་བད་ཀན་ གྱི་ འདུ་ བ་ རྣམ་གསུམ་མི་འཁྲུགས་ ཤིང་གསལ་བོར་ སྟོན་ལ།
དམིགས་བསལ་གློ་བུར་དུ་རྩ་ལ་བརྟག་དགོས་པ་བྱུང་ན་ཡང་ནད་པ་སྨན་པ་
གཉིས་ཀའི་དབུགས་རང་གི་མལ་དུ་ཚུད་པ་བྱ་དགོས་པ་དང་། ནད་པའི་རྩ་
དཔངས་རྐྱེན་གཞན་གྱིས་མ་བཏེགས་པ་ཤིན་ཏུ་གཅེས་པ་ཡིན་ནོ༎
སྤྱི་དོན་གཉིས་པ་རྩ་བལྟ་བའི་དུས་ནི་ནམ་མཁའ་ལ་ཉི་མ་ཤར་ ཡང་ཉི་
ཟེར་རི་རྩེ་ཙམ་ལས་ཀླུངས་སུ་མ་ཕེབས་པའི་སྐབས་ལས། དེ་ལས་འཕྱི་ན་ཕྱི་
སྣོད་ཀྱི་འཇིག་རྟེན་དང་ནང་བཅུད་ཀྱི་སེམས་ཅན་རྣམས་ཁམས་མཐུན་པའི་
ཆོས་མཚུངས་ཀྱི་རྟེན་འབྲེལ་ལས་ཕྱི་ཉི་མ་ཤར་བ་ན་ནང་རྩ་རོ་མའི་ཁམས་རྒྱུ་
བའི་རྐྱེན་གྱིས་ཁྲག་དང་མཁྲིས་པའི་རྩར་འཁྲུལ་བ་སྐྱེ་ལ། དེ་ལས་སྔ་ན་བཅོ་

༄༅།རྩ་ཆུའི་མཆན་འགྲེལ་མུན་སེལ་སྒྲོན་མེ།
221
ལྔའི་ཟླ་བ་ཤར་བའི་དུས་ཚོད་ཙམ་ལས་ནང་དུ་རྐྱང་མའི་ཁམས་རྒྱུ་བའི་རྐྱེན་
གྱིས་གྲང་བ་དང་རླུང་གི་རྩར་འཁྲུལ་བ་སྐྱེའོ། རྩ་བལྟ་ཡུལ་གྱི་ནང་དབུགས་
དྲོན་མོ་ཕྱིར་རིང་དུ་མ་རྒྱུས་པ་དང་། ཕྱི་དབུགས་བསེར་བུ་དང་འགྲོགས་པའི་
གྲང་མོ་དེ་ནང་དུ་མ་ཤོར་བ་དང་། མལ་ས་ནས་མ་འགུལ་བ་དང་ཁ་ཟས་མ་
ཟོས་པ་དང་ བཏུང་བ་ མ་འཐུངས་པའི་དུས་དེར་བལྟས་ན་གསལ་ལོ། སྨན་
པའི་སོར་མོའི་ཡར་ཟུར་དོན་ལྔའི་རྩ་ཕྱིར་རྒྱུ་བ་གདགས་དང་མར་ཟུར་སྣོད་དྲུག་
གི་རྩ་ ནང་ དུ་ རྒྱུ་ བ་ སྲིབས་ ཞེས་ ཉིན་ སྲིབས་ ཉིན་ མཚན་ ཚ་ གྲང་ གི་ ཐ་ སྙད་
བཏགས་པ་དང་སྣ་སྒོའི་དབུགས་ཀྱང་སྙོམས་ལ་ལག་པའི་རྩ་ཡང་རང་རང་གི་
མལ་དུ་གནས་དུས་སུ་བལྟ་དགོས་པ་ཡིན་ནོ༎
སྤྱི་དོན་གསུམ་པ་རྩ་བལྟ་བའི་གནས་ནི་ལག་པའི་མཁྲིག་མའི་གཉེཪ་མ་
དང་པོ་ནས་བལྟ་ཡུལ་གྱི་མཚོན་གང་མར་བཅལ་བའི་རུས་པ་འབུར་བོའི་ཟད་
མཚམས་ཀྱི་ལྡེབས་དེར། སྨན་པའི་ཚོན་ཏེ་མཛུབ་མོ་དང་ཀན་ཏེ་གུང་མོ་དང་
ཆག་སྟེ་སྲིན་ལག་གསུམ་མ་འདྲུས་ཏེ་བར་ཡངས་དོག་དྲགས་མ་ཆེ་བའི་མ་འབྲེལ་
ཙམ་དུ་སྙོམས་པར་བཞག་སྟེ་བལྟའོ།༎ རྒྱུ་མཚན་ཅིའི་ཕྱིར་ཞེ་ན་འཕར་རྩ་ནི་
ཡན་ལག་ སྟོད་ སྨད་ཀུན་ལ་ཡོད་མོད་ཀྱང་། དོན་སྙིང་ དང་ ཉེ་ དྲགས་ ན་ རི་
གཟར་གྱི་ཕུ་ཆུ་འབྲུབ་པའི་ཆུ་སྒྲ་དང་མཚུངས་པས་ཕན་ཚུན་བརྡ་མི་འབྱོར་བ་
དང་ཡང་དོན་སྙིང་དང་རིང་བ་ཐག་རིང་བ་རྒྱ་གར་ནག་སོགས་ནས་འོང་བའི་
མགྲོན་པོའི་གཏམ་ལ་བདེན་རྫུན་སྣ་ཚོགས་འབྱུང་བ་དང་འདྲ་ལ། དོན་སྙིང་
དང་ཉེ་རིང་འཚམ་པས་གཞུ་འདོམ་ལྔ་བརྒྱ་ལ་རྒྱང་གྲགས་སུ་གནས་པའི་ས་ནས་
དབྱར་དུས་སུ་མི་སྐད་མ་འདྲེས་པར་ཐོས་པ་བཞིན་དུ་ནད་རྟགས་རྣམས་ཀྱང་
གསལ་པར་སྟོན་ལ་བལྟ་རྩ་འདིར་ནི་དོན་སྣོད་ཐམས་ཅད་ཀྱི་ནད་རྟགས་རྣམས་
རྒྱུ་བས་ན་ཚོང་འདུས་ཆེན་པོའི་བརྒྱ་སྲང་བཞིན་ནོ།། གཞན་དག་གིས་དོན་
སྣོད་ཐམས་ཅད་ཀྱི་རླུང་ཁྲག་སྙིང་རྩ་གཅིག་པོ་དེར་མི་རྒྱུ་བས་དེ་ལྟར་རྟོགས་པ་
འགལ་ལོ་ཞེ་ན། ཚོང་ཟོང་དང་འདྲ་བའི་རླུང་དང་བད་ཀན་དང་ཁྲག་དང་

222
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
མཁྲིས་པ་སོགས་ནད་རྟགས་ལུས་ཀྱི་སྟོད་སྨད་ཕྱི་ནང་ཀུན་ཏུ་རྒྱུ་བས་ན་ཕྱོགས་
ཀུན་མྱུར་བའི་ཚོང་དཔོན་གྱིས་གང་ན་ཚོང་ཅི་ཡོད་སྨྲས་པ་བཞིན་དུ་ནད་ཅི་
ཡོད་སྨྲ་བ་ཡིན་ནོ༎ གདགས་སྲིབས་ཀྱི་རྩ་བཅུ་གཉིས་པོ་ཕན་ཚུན་མ་འདྲེས་པ་
བརྡ་རྙིང་དུ་ཕ་ཙེའི་རེ་སོ་ཞེས་ཐགས་ཀྱི་སྣལ་མ་སྤེལ་བ་དང་འདྲ་བའི་ཚུལ་གྱིས་
སོ།། བླ་རྩ་ནི་རུས་པ་འབུར་པོའི་མར་ཟུར་གྱི་ཆུ་རྒྱུས་གསེབ་ ཏུ་བརྟག་ཅིང་།
འཆི་ཚེ་འབྱུང་བ་མཐའ་ནས་རིམ་གྱིས་སྡུད་ཕྱིར་འཆི་རྩ་བོལ་གོང་ལ་བརྟག་པས་
འཕྲལ་དུ་ཤེས་སོ༎
སྤྱི་དོན་བཞི་པ་རྩ་སོར་མོས་མནན་ཚད་ནི་ཚོན་གྱིས་པགས་པ་དང་ཀན་
གྱིས་ཤ་དང་ཆག་གིས་རུས་པ་ལ་ཐུག་བར་ནོན་ཙམ་དུ་རྩ་སོ་སོར་གསལ་བར་
མནན་པར་བྱའོ།། རྒྱུ་མཚན་ ཅིའི་ ཕྱིར་ ཞེ་ ན་ ཤའི་ སྲུབས་ ནས་ ཐོན་ པའི་ རྩ་
དབྱིབས་དེ་ས་འོག་ནས་རིམ་གྱི་ཐོན་པའི་ལ་ཕུག་དང་འདྲ་བས་སོ༎ དེ་ནི་ལག་
པའི་ཤ་རྔམ་ཟབ་མི་ཟབ་ཀྱི་ཁྱད་པར་ལས་བྱུང་བ་ཡིན་ནོ༎
སྤྱི་དོན་ལྔ་བ་ཇི་ལྟར་བལྟ་བའི་ཚུལ་ནི་སྨན་པའི་ལག་པའི་སོར་མོ་རྣམས་
མ་གྲངས་བ་སྟེ་སེར་ཀ་སོགས་མེད་པའི་ངེས་ལེགས་པ་དང་འཇམ་ཞིང་མཉེན་ལ་
རང་དྲོད་ དང་ མཐུན་ པ་ ཡིས་ བལྟ་དགོས་ལ། དེ་ ཡང་ སྙིང་ གི་ རྩེ་ མོ་ འ ཁོར་
ཕྱོགས་ཀྱི་དབང་གིས་ཕོ་ལ་རྩ་བལྟ་བའི་ཚེ་ལག་པ་གཡོན་དང་མོ་ལ་རྩ་བལྟ་བའི་
ཚེ་ལག་པ་གཡས་སུ་ལན་བརྒྱ་རེའི་བར་དུ་བརྟག་གོ། དེའང་དང་པོ་ནད་པ་
སྐྱེས་པའི་ལག་གཡོན་ལ་སྨན་པའི་ལག་པ་གཡས་པས་བརྟག་ལ། ཇི་ལྟར་ཞེ་ན་
མཚོན་གྱི་ཡར་ཟུར་གྱི་འོག་ཏུ་སྙིང་དང་མར་ཟུར་གྱི་འོག་ཏུ་རྒྱུ་མའི་རྩ་རྒྱུ་ལ་དེ་
བཞིན་དུ་ཀན་གྱི་ཡར་མར་གྱི་འོག་ཏུ་མཚེར་བ་དང་ཕོ་བའི་རྩ་རྒྱུ། ཆག་གི་ཡར་
མར་གྱི་འོག་ཏུ་མཁལ་མ་གཡོན་དང་བསམ་སེའུའི་རྩར་བརྟག་པར་བྱ། ཡང་
ནད་པའི་ལག་གཡས་ན་སྨན་པའི་གཡོན་པས་བལྟ་ཤིང་། མཚོན་འོག་གི་ཡར་
མར་གྱི་ཟུར་དུ་གློ་ལོང་གཉིས་དང་དེ་བཞིན་དུ་ཀན་གྱི་འོག་ ཏུ་མཆིན་མཁྲིས་
གཉིས་ཀྱི་རྩ་རྒྱུ། ཆག་གི་འོག་ཏུ་མཁལ་མ་གཡས་དང་ལྒང་པའི་རྩ་ཡོད་པ་བློ་

༄༅།རྩ་ཆུའི་མཆན་འགྲེལ་མུན་སེལ་སྒྲོན་མེ།
223
ཡུལ་དུ་བྱས་ཏེ་བརྟག་དགོས་སོ༎ མོ་བུད་མེད་ལ་མཚོན་འོག་གི་དོན་སྣོད་ཀྱི་རྩ་
གཉིས་པོ་གཡས་གཡོན་གོ་ལྡོག་སྟེ་བརྟག་དགོས་སོ༎ ཅིའི་ཕྱིར་ཞེ་ན་གློ་བ་དང་
སྙིང་ཡོད་པ་སྐྱེས་པ་དང་བུད་མེད་ལ་གཡས་གཡོན་གྱི་ཕྱོགས་ཁྱད་མེད་ཀྱང་།
ཕོ་དང་མོ་ཡི་སྙིང་གི་རྩེ་མོ་གཡོན་དང་གཡས་སུ་ཉེ་བས་ན་བརྟག་ལུགས་དེ་ལྟར་
དུ་བསྟན་པའི་ཕྱིར། མཚོན་རྩ་གཉིས་ལས་གཞན་རྣམས་གནས་ཀྱིས་རང་རང་
གི་སྐལ་བ་ལས་མི་འགྱུར་བའི་ཕྱིར་གོང་དུ་བཤད་པ་ལྟར་ཡིད་ལ་ངེས་པར་བྱའོ༎
སྤྱི་དོན་དྲུག་པ་ནད་མེད་ཐ་མལ་པའི་རྟེན་གྱི་སྒོ་ནས་རྩ་རྒྱུད་ལ་རྣམ་པ་
གསུམ་དུ་དབྱེ་བ་ནི། ཕོ་རྩ་དང་མོ་རྩ་དང་བྱང་ཆུབ་སེམས་རྩ་གསུམ་དུ་འདུ་ལ།
ཕོ་ཡི་རྩ་ནི་རླུང་གི་ཆ་མཐུན་སྦོམ་ལ་རགས་པར་འཕར་ཤིང་། མོ་ཡི་རྩ་ནི་མཁྲིས་
པའི་ཆ་མཐུན་ཕྲ་ལ་མྱུར་བར་འཕར་ལ། བྱང་ཆུབ་སེམས་རྩ་ནི་བད་ཀན་གྱི་ཆ་
མཐུན་རྒྱུད་ རིང་ ཞིང་ འཇམ་ལ་མཉེན་པར་འཕར་རོ།། ཕོ་ལ་མོ་རྩ་ཕྲ་མྱུར་
ཆགས་ན་ཚེ་རིང་ཞིང་། མོ་ལ་ཕོ་རྩ་སྦོམ་རགས་ཆགས་ན་བུ་འབྱུང་ལ་དཔལ་
འབྱོར་ཆེའོ༎ བཟའ་མི་གཉིས་ཀར་བྱང་ཆུབ་སེམས་པའི་རྩ་བྱུང་བ་ན། ཚེ་
རིང་ཞིང་ནད་དཀོན་ལ་ཡས་ནས་མཐོ་བ་རྣམས་བྱམས་ལ་མས་ནས་དམའ་བ་
རྣམས་སྡང་བ་འབྱུང་སྟེ། ཉེ་བ་ཁུ་ནེ་ཞང་བོ་སོགས་དྲུང་གསུམ་དགྲར་སྡང་ལ་
མ་ནིང་གི་རྩའི་རྟེན་འབྲེལ་གྱིས་བུ་མི་འབྱུང་བས་མཐའ་ཕུགས་རབས་ཀྱང་ཆད་
པར་འགྱུར་བ་དང་། བཟའ་མི་ཕོ་རྩ་ནང་ཕྲད་དུ་གྱུར་ན་ཕལ་ཆེར་བུ་མང་པོ་སྐྱེ་
སྟེ། མོ་རྩ་ནང་ཕྲད་དུ་གྱུར་ན་བུ་མོ་ཕལ་ཆེར་མང་བར་སྐྱེ་ལ། བྱང་ཆུབ་སེམས་
རྩ་ཕོ་མོ་གང་ རུང་དང་ ཕྲད་པ་ན། དེ་ཡི་དབང་གིས་བུ་ཕོའམ་བུ་མོ་གཅིག་
འབྱུང་ལ་དེ་ནས་རྩའི་སྟོབས་ཀྱིས་འབྱུང་བ་མིན་ནོ༎
སྤྱི་དོན་ བདུན་པ་ དུས་བཞི་ལ་ཁམས་རྣམ་པ་ལྔའི་འབྱུང་བ་བརྩི་བ་ནི།
དང་པོ་དུས་བཞི་བོ་རེ་རེ་ནས་དོན་མཆིན་པ་སོགས་ཀྱི་ཁམས་དང་རྩ་རུ་སྦྱར་སྟེ་
ཕྲ་གྲིམ་སོགས་བརྟག། དེ་ནས་མ་བུ་དགྲ་གྲོགས་བཞི་ཡིས་སྐོར་འགོ་མ་ནོར་
བར་བརྩི་ལ། དུས་བཞི་ནི་དཔྱིད་དང་དབྱར་དང་སྟོན་དང་དགུན་དང་བཞི་

224
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
ཡིན་ལ་དུས་བཞི་པོའི་མཚམས་བཞི་བོ་གཅིག་ཏུ་སྡོམ་སྟེ་དུས་ལྔ་བྱས་སོ༎
དེ་ཡང་ཧོར་ཟླ་དང་པོ་ནས་འགོ་བཟུང་བའི་དཔྱིད་ཟླ་ར་འབྲིང་ཐ་གསུམ་
ལས་ར་འབྲིང་སྟག་ཡོས་གཉིས་ནི་སྲོག་ཁམས་ཤིང་ཡིན་སྟབས་ཕྱི་རོལ་དུ་ཤིང་རྩི་
ཁ་འབུས་ཤིང་དུས་མི་འགྱུར་བའི་རྟགས་ལ། དཔྱིད་ཟླ་ར་འབྲིང་གཉིས་ལ་རྒྱུ་
སྐར་རྟ་ བའམ་ མཆུ་ དང་ དབོ་ དང་ ཐ་ ཆུང་ ལ་ ནག་ པས་ བཅོ་ ལྔའི་ ཟླ་ བ་ དང་
འགྲོགས་ཏེ་ནམ་ཚོད་འཛིན་ནོ།། བར་སྣང་དུ་བྱེའི་ཅོ་ག་རང་སྐད་འབྱིན་པའི་
དཔྱིད་དུས་དེ་ཉིད་ལས། ཞག་བདུན་ཅུ་རྩ་གཉིས་ལ་ཤིང་ཁམས་ཀྱི་མཆིན་པ་
དང་མཁྲིས་པའི་རྩ་དར་བས་རྒྱུ་ལ། དེ་ནི་ཅོ་གའི་སྐད་ལྟར་ཕྲ་ལ་གྲིམས་པར་
འཕར་ཞིང་། དཔྱིད་ཐ་འབྲུག་ཟླའི་ཞག་ལྷག་མ་བཅོ་བརྒྱད་ལ་འབྲུག་ཟླའི་སྲོག་
ས་ཁམས་མཚེར་རྩ་རྒྱུ་བ་ཡིན་ནོ།། དེ་བཞིན་དུ་དབྱར་ཟླ་གསུམ་གྱི་ར་འབྲིང་
གཉིས་ནི་སྦྲུལ་དང་རྟའི་སྲོག་མེ་ཁམས་ཕྱི་རོལ་དུ་ཤིང་སོགས་ལོ་འདབ་རྒྱས་ཞིང་
ཆར་འབབ་པ་དབྱར་གྱི་དུས་རྟགས་སུ། སྐར་མ་ས་ག་དང་སྣྲོད་དང་ཆུ་སྟོད་
གསུམ་གྱིས་དབྱར་གྱི་ནམ་ཚོད་འཛིན་ལ། བྱ་ཡི་རྒྱལྭ་བོ་ཁུ་བྱུག་གི་རང་སྐད་
འབྱིན་པའི་དབྱར་དུས་དེ་ཉིད་ལས། ཞག་བདུན་ཅུ་རྩ་གཉིས་ལ་མེ་ཁམས་སྙིང་
དང་རྒྱུ་མའི་རྩ་དར་བས་རྒྱུ་ལ། དེ་ནི་ཁུ་བྱུག་གི་སྐད་ལྟར་སྦོམ་ལ་རིང་བར་
འཕར་ཤིང་། དབྱར་ཐ་ལུག་ཟླའི་ཞག་ལྷག་མ་བཅོ་བརྒྱད་ལ་ལུག་ཟླའི་སྲོག་ས་
ཁམས་མཚེར་རྩ་རྒྱུ་བ་དང་། དེ་བཞིན་དུ་སྟོན་ཟླ་གསུམ་གྱི་ར་འབྲིང་གཉིས་ནི་
སྤྲེའུ་དང་བྱའི་སྲོག་ལྕགས་ཁམས་ཀྱིས་ཕྱི་རོལ་དུ་རྩི་ཏོག་འབྲུ་རྣམས་སྨིན་པའི་
དུས་རྟགས་སུ། སྐར་མ་གྲོ་ཞུན་དང་ཁྲུམས་སྟོད་དང་ཐ་སྐར་རམ་དབྱུག་པས་
ནམ་ཚོད་འཛིན་ལ། བྱེའུ་འུར་བ་གཤོག་སྒྲ་དྲག་པོ་འབྱིན་པའི་སྟོན་གྱི་དུས་དེ་
ཉིད་ལས། ཞག་བདུན་ཅུ་རྩ་གཉིས་ལ་ལྕགས་ཁམས་གློ་བ་དང་ལོང་གི་རྩ་དར་
བས་རྒྱུ་ལ། དེ་ནི་རྒྱ་མཆིལ་མགོ་དམར་རམ་བྱིད་པོའི་སྐད་ལྟར་ཐུང་ལ་རྩུབ་
པར་འཕར་ཞིང་། སྟོན་ཐ་ཁྱི་ཟླའི་ཞག་ལྷག་མ་བཅོ་བརྒྱད་ལ་ཁྱི་ཟླའི་སྲོག་ས་
ཁམས་མཚེར་རྩ་དར་བས་རྒྱུ་བ་དང་། དགུན་ཟླ་གསུམ་གྱི་ར་འབྲིང་གཉིས་ནི་

༄༅།རྩ་ཆུའི་མཆན་འགྲེལ་མུན་སེལ་སྒྲོན་མེ།
225
ཕག་དང་ བྱི་ བ་ གཉིས་ ཀྱི་ སྲོག་ ཆུ་ ཁམས་ ཀྱིས་ ཕྱི་ རོལ་ དུ་ ས་ ཆུ་ ཐམས་ ཅད་
འཁྱགས་པའི་ སྒང་ དགུན་ གྱི་དུས་རྟགས་སུ། སྨིན་དྲུག་དང་ མགོ་ དང་ རྒྱལ་
གསུམ་གྱིས་དགུན་གྱི་ནམ་ཚོད་འཛིན་ལ།
ཤ་བ་ནག་པོ་ངུ་སྐད་འདོན་པའི་
དགུན་དུས་དེ་ཉིད་ལས། ཞག་བདུན་ཅུ་རྩ་གཉིས་ལ་ཆུ་ཁམས་མཁལ་མ་གཉིས་
དང་ལྒང་བ་བསམ་སེའུ་རྣམས་ཀྱི་རྩ་དར་བས་རྒྱུ་ལ། དེ་ནི་བེ་རུ་རྐང་དམར་
རམ་མཐིང་རིལ་གྱི་སྐད་ལྟར་འཇམ་ལ་དལ་བར་འཕར་ཞིང་། དགུན་ཐ་ཁྱི་
ཟླའི་ཞག་ ལྷག་ མ་བཅོ་བརྒྱད་ལ་ཁྱི་ཟླའི་སྲོག་ ས་ཁམས་ མཚེར་ རྩ་ རྒྱུ་ བ་ ད
དང་།